Vi blev modtaget foran lejligheden, kort efter vi ankom i taxi, af Anders. Han viste os op og rundt i lejligheden og anviste forskellige spændende steder, på et kort over Malaga, som vi kunne besøge i løbet af ugen. Han gav os endvidere en skål med frisk frugt som velkomstgave.
Lejligheden levede op til vores forventninger og udgjorde en god base til en uge i byen for to voksne og to børn. Der var de ting til stede i lejligheden, som vi havde brug for i ugens løb.
Lejligheden ligger i gåafstand ind til både centrum og strand. Vores to børn på 6 og 8 år kunne uden problemer overkomme turene dertil dagligt uden brok. Der er masser af indkøbsmuligheder i lokalområdet, både når det gælder om at spise ude og købe ind til egen madlavning.
En helt igennem god oplevelse at bo her.